**অলোকেশ বাপ্পি লাহিড়ী** (২৭ নভেম্বর ১৯৫২ – ১৫ ফেব্রুয়ারি ২০২২) হিন্দী চলচ্চিত্র শিল্প-সহ বাংলা গানের গীতিকার, সুরকার, সঙ্গীত পরিচালক ও গায়ক হিসেবে ভারতীয় উপমহাদেশে পরিচিত ব্যক্তিত্ব। এছাড়াও, সঙ্গীত জগতে তিনি **বাপ্পী-দা** নামেও সমধিক পরিচিত। তিনি নিজের লিখিত অনেকগুলো গান স্বকণ্ঠে ধারণ করেছেন। ১৯৮০'র দশকের চলচ্চিত্র বিশেষ করে *ডিস্কো ড্যান্সার*, *নমক হালাল* এবং শরাবী'র ন্যায় বিভিন্ন চলচ্চিত্রে সঙ্গীত পরিচালনা করে তিনি সমাদৃত হন।

শৈশবের দিনলিপি
--------------

বাপ্পী লাহিড়ি পশ্চিমবঙ্গের কলকাতায় শাস্ত্রীয় সঙ্গীতে সমৃদ্ধ এক পরিবারে জন্মগ্রহণ করেন। তার ডাক নাম *আলোকেশ বাপ্পী লাহিড়ি*। বাবা অপরেশ লাহিড়ী ছিলেন একজন বাংলা সঙ্গীতের জনপ্রিয় গায়ক। মা বাঁসুরী লাহিড়িও ছিলেন একজন সঙ্গীতজ্ঞ ও গায়িকা যিনি শাস্ত্রীয় ঘরাণার সঙ্গীত এবং শ্যামা সঙ্গীতে বিশেষ পারঙ্গমতা দেখিয়েছিলেন। তাদের পরিবারেরই একমাত্র সন্তান বাপ্পী লাহিড়ি।

তিন বছর বয়সেই তবলা বাজাতে শুরু করেন। তার মায়ের আত্মীয় হিসেবে ছিলেন - বিখ্যাত কণ্ঠশিল্পী কিশোর কুমার এবং এস. মুখার্জী। পিতা-মাতার সান্নিধ্যে থেকেই তিনি সঙ্গীতকলায় হাতে খড়ি ও প্রশিক্ষণ নেন। এরপর তিনি ১৯ বছর বয়সে *দাদু* (১৯৭২) নামক বাংলা চলচ্চিত্রে প্রথম কাজ করেন।

ব্যক্তিগত জীবন
--------------

বাপ্পী লাহিড়ী বিবাহিত ও দুই সন্তানের জনক। সংসারে তার স্ত্রী - চিত্রাণী, কন্যা - রিমা এবং পুত্র - বাপ্পা রয়েছে। তিনি অলঙ্কারের ভক্ত হিসেবে পরিচিত ।সাধারণত তাকে পোশাকের সাথে স্বর্ণের অলঙ্কার এবং কালো চশমা পরিধান করতে দেখা যায়। সংগীত শিল্পী কিশোর কুমার সম্পর্কে তার মামা।

সঙ্গীত জীবন
-----------

বাপ্পী লাহিড়ি ১৯ বছর বয়সে মুম্বাইয়ে স্থানান্তরিত হন। ১৯৭৩ সালে হিন্দী ভাষায় নির্মিত *নানহা শিকারী* ছবিতে তিনি প্রথম গীত রচনা করেন। এরপর তাহির হুসেনের *জখমী* (১৯৭৫) চলচ্চিত্রে কাজ করেন। এতে তিনি গীত রচনাসহ গায়কের দ্বৈত ভূমিকায় অংশ নেন। *অসম্ভব কিছু নয়* শিরোনামে মোহাম্মদ রফি এবং কিশোর কুমারের সঙ্গেও দ্বৈত সঙ্গীতে অংশ নেন। তার পরের চলচ্চিত্র হিসেবে *চালতে চালতে* ছবিটির গানও দর্শক-শ্রোতাদের কাছে জনপ্রিয়তা অর্জন করে। রবিকান্ত নাগাইচের *সুরক্ষা* ছবিতে গান গেয়ে সঙ্গীতকার হিসেবে জনপ্রিয়তা পান।

মিঠুন চক্রবর্তী'র ডিস্কো নাচের চলচ্চিত্রগুলোতে তিনি সঙ্গীত পরিচালক হিসেবে কাজ করেন। ১৯৮০'র দশকে মিঠুন চক্রবর্তী এবং বাপ্পী লাহিড়ী একসাথে বেশ কিছু ভারতীয় ডিস্কো চলচ্চিত্রে কাজ করেন। এছাড়াও, তিনি দক্ষিণ ভারত থেকে পরিচালিত অনেক হিন্দী চলচ্চিত্রের গানে অংশ নিয়েছেন। সমগ্র ভারতবর্ষে তিনি নিজেকে '**ডিস্কো কিং'** নামে পরিচিতি লাভে সমর্থ হন।[]

বাপ্পী ভারতীয় চলচ্চিত্র জগৎ থেকে ১৯৯০'র দশকে দূরে সরে যান। প্রকাশ মেহরা'র 'দালাল' ছবিতে স্বল্প সময়ের জন্য ফিরে আসেন।

গানের ধাঁচ
----------

বাপ্পী লাহিড়ী ভারতীয় চলচ্চিত্রে ও ভারতীয় ধাঁচে ডিস্কো সঙ্গীত পরিবেশন করতেন। তার রচিত গানগুলো কিশোর কুমার এবং আশা ভোঁসলে'র নৈপথ্য কণ্ঠ সঙ্গীতের মাধ্যমে চলচ্চিত্রের পর্দায় এসেছে। *বিজয় বেনেডিক্ট* এবং *শ্যারন প্রভাকর*কেও তিনি সঙ্গীত শিল্পে অভিষেক ঘটান।[] এছাড়াও তিনি *আলিশা চিনয়* এবং *ঊষা উথুপের* সঙ্গেও কাজ করেন।

সঙ্গীত পরিচালনা
---------------

বাপ্পী রচিত সঙ্গীতগুলো বেশ কয়েকটি চলচ্চিত্রে অন্তর্ভুক্ত হয়েছে। তার মধ্যে অন্যতম, এক বার কহো (১৯৮০); সুরক্ষা; ওয়ারদাত; আরমান; চলতে চলতে; কমাণ্ডো; ইলজাম; পিয়ারা দুশমন; ডিস্কো ড্যান্সার; ড্যান্স ড্যান্স; ফিল্ম হি ফিল্ম; সাহেব; টারজান; কসম পয়দা করনে ওয়ালে কি; ওয়ান্টেড: ডেড অর এলাইভ; গুরু; জ্যোতি; নমক হালাল; শরাবী (১৯৮৫: ফিল্মফেয়ার সেরা সঙ্গীত পরিচালকের পুরস্কার); এইতবার; জিন্দাগী এক জুয়া; হিম্মতওয়ালা; জাস্টিস চৌধুরী; নিপ্পু রাব্বা; রোদী ইন্সপেক্টর; সিমহাসনম; গ্যাং লিডার; রৌদী অল্লাদু; ব্রহ্মা; হাম তুমহারে হ্যায় সনম এবং জখমী।

এছাড়াও তিনি মালায়ালম চলচ্চিত্র (কেরালা) *দ্য গুড বয়েজ* ছবির সঙ্গীত পরিচালনার দায়িত্বে ছিলেন।

নেপথ্য কণ্ঠশিল্পী
-----------------

এছাড়াও, বাপ্পী লাহিড়ী নিজের লিখিত বেশ কিছু গানে কণ্ঠ দিয়েছেন। উল্লেখযোগ্য গানের মধ্যে অন্যতম,

রহি হু মে (ওয়ান্টেড: ডেড অর এলাইভ); বোম্বাই সে আয়া মেরা দোস্ত (আপ কি খাতির); মৌসম হ্যায় গানে কা (সুরক্ষা); তুম জো ভি হো (সুরক্ষা); তু মুঝে জান সে ভি পিয়ার হ্যায় (ওয়াদাত); *ইয়াদ আ রাহা হ্যায়* (ডিস্কো ড্যান্সার); সুপার ড্যান্সার (ড্যান্স ড্যান্স); দেখা হ্যায় ম্যায়নে তুমহে ফির সে পলাতকে (ওয়ারদাত); *দিল মে হে তুম* (সত্যমেব জয়তে); জে লা লা (টারজান); বাম্বাই নাগারিয়া (ট্যাক্সি নং ৯২১১)

হিন্দী চলচ্চিত্রে ডিস্কো ঘরণার গীত প্রচলনের পূর্বে তিনি বেশকিছু চীরস্মরণীয় গান রচনা করেছেন। সেগুলো হলো -

*চলতে চলতে মেরে ইয়ে গীত ইয়াদ রাখনা*; দিল সে মিলে দিল, দিল সে মিলে দিল (দিল সে মিলে দিল); মুসকুরাতা হুয়া (লাহো কে দো রং); চার দিন কি জিন্দেগী হ্যায় (এক বার কাহো); ধীরে ধীরে সুবহ হুয়ে (হৈসিয়াত); মান হো তুম (তুতে খিলোনে); তেরী ছোটি সি ভুল (শিক্ষা); ইয়ে নায়না ইয়ে কাজল (দিল সে মিলে দিল); গাও মেরে মন (আপনে পরায়ে); পিয়া হি জিনে কি (আরমান); পিয়ার মাঙ্গা হ্যায় তুমহি সে; কে পাগ ঘুঙ্গরাও বান্ধ মিরা নাচি থি।

শুধুমাত্র ডিস্কো সঙ্গীতের মাঝেই সীমাবদ্ধ থাকেননি বাপ্পী লাহিড়ী। বেশ কিছু গজল গানও রচনা করেছেন তিনি। কিসি নজর কো তেরা ইন্তেজার আজ ভি হ্যায় (এইতবার); আওয়াজ দি হিয়া (এইতবার) তার মধ্যে অন্যতম।

জীবনাবসান
---------

কিংবদন্তি সঙ্গীতশিল্পী সুরকার বাপ্পি লাহিড়ী ২০২১ খ্রিস্টাব্দে কোভিডে আক্রান্ত হয়েছিলেন। তারপর থেকে তার শরীর ভাল ছিল না। বেশ কিছুদিন তিনি মুম্বইয়ের জুহুতে সিটিকেয়ার হাসপাতালে ভরতি ছিলেন। ২০২২ খ্রিস্টাব্দের ১৫ ফেব্রুয়ারি মঙ্গলবার রাত্রি ১১টা ৪৫ মিনিটে ৬৯ বৎসর বয়সে মুম্বাইয়ের হাসপাতালে অবস্ট্রাক্টিভ স্লিপ অ্যাপনিয়ার কারণে পরলোক গমন করেন।

তথ্যসূত্র
---------

1. ↑  "বাপ্পী লাহিড়ী মারা গেছেন"। *The Daily Star Bangla* (ইংরেজি ভাষায়)। ২০২২-০২-১৬। সংগ্রহের তারিখ ২০২২-০৭-২৩।
2. ↑  "বাপ্পি লাহিড়ী আর নেই"। *Bangla Tribune*। ২০২২-০৭-২৩ তারিখে মূল থেকে আর্কাইভ করা। সংগ্রহের তারিখ ২০২২-০৭-২৩।
3. ↑  "চলে গেলেন কিংবদন্তি গায়ক বাপ্পি লাহিড়ী"। *Jugantor* (ইংরেজি ভাষায়)। সংগ্রহের তারিখ ২০২২-০৭-২৩।
4. ↑  মিউজিক.এভারগ্রীণবাংলা.কমে বাপ্পী লাহিড়ী, সংগ্রহঃ ২২ নভেম্বর, ২০১১ইং[*স্থায়ীভাবে অকার্যকর সংযোগ*]
5. ↑  "প্রয়াত কিংবদন্তি বাপ্পি লাহিড়ী, শিল্পী মহলে শোকের ছায়া"। সংগ্রহের তারিখ ২০২২-০২-১৬।

বহিঃসংযোগ
---------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে বাপ্পী লাহিড়ী (ইংরেজি)

| * দে
* স
শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কার |
| --- |
| ১৯৫৪-১৯৬০ | 
* নওশাদ (১৯৫৪)
* শচীন দেববর্মণ (১৯৫৫)
* হেমন্ত কুমার (১৯৫৬)
* শঙ্কর জয়কিষাণ (১৯৫৭)
* ও. পি. নায়ার (১৯৫৮)
* সলিল চৌধুরী (১৯৫৯)
* শঙ্কর জয়কিষাণ (১৯৬০)

 |
| ১৯৬১-১৯৮০ | 
* শঙ্কর জয়কিষাণ (১৯৬১)
* রবি (১৯৬২)
* শঙ্কর জয়কিষাণ (১৯৬৩)
* রোশন (১৯৬৪)
* লক্ষ্মীকান্ত-প্যায়ারেলাল (১৯৬৫)
* রবি (১৯৬৬)
* শঙ্কর জয়কিষাণ (১৯৬৭)
* লক্ষ্মীকান্ত-প্যায়ারেলাল (১৯৬৮)
* শঙ্কর জয়কিষাণ (১৯৬৯)
* লক্ষ্মীকান্ত-প্যায়ারেলাল (১৯৭০)
* শঙ্কর জয়কিষাণ (১৯৭১)
* শঙ্কর জয়কিষাণ (১৯৭২)
* শঙ্কর জয়কিষাণ (১৯৭৩)
* শচীন দেববর্মণ (১৯৭৪)
* কল্যাণজী-আনন্দজী (১৯৭৫)
* রাজেশ রোশন (১৯৭৬)
* খৈয়াম (১৯৭৭)
* লক্ষ্মীকান্ত-প্যায়ারেলাল (১৯৭৮)
* লক্ষ্মীকান্ত-প্যায়ারেলাল (১৯৭৯)
* লক্ষ্মীকান্ত-প্যায়ারেলাল (১৯৮০)

 |
| ১৯৮১-২০০০ | 
* লক্ষ্মীকান্ত-প্যায়ারেলাল (১৯৮১)
* খৈয়াম (১৯৮২)
* রাহুল দেব বর্মণ (১৯৮৩)
* রাহুল দেব বর্মণ (১৯৮৪)
* বাপ্পী লাহিড়ী (১৯৮৬)
* রবীন্দ্র জৈন (১৯৮৬)
* *পুরস্কার প্রদান করা হয়নি* (১৯৮৭)
* *পুরস্কার প্রদান করা হয়নি* (১৯৮৮)
* আনন্দ-মিলিন্দ (১৯৮৯)
* রামলক্ষ্মণ (১৯৯০)
* নাদিম-শ্রাবণ (১৯৯১)
* নাদিম-শ্রাবণ (১৯৯২)
* নাদিম-শ্রাবণ (১৯৯৩)
* অনু মালিক (১৯৯৪)
* রাহুল দেব বর্মণ (১৯৯৫)
* এ আর রহমান (১৯৯৬)
* নাদিম-শ্রাবণ (১৯৯৭)
* উত্তম সিং (১৯৯৮)
* এ আর রহমান (১৯৯৯)
* এ আর রহমান (২০০০)

 |
| ২০০১-বর্তমান | 
* রাজেশ রোশন (২০০১)
* এ আর রহমান (২০০২)
* এ আর রহমান (২০০৩)
* শঙ্কর-এহসান-লায় (২০০৪)
* আনু মালিক (২০০৫)
* শঙ্কর-এহসান-লায় (২০০৬)
* এ আর রহমান (২০০৭)
* এ আর রহমান (২০০৮)
* এ আর রহমান (২০০৯)
* এ আর রহমান (২০১০)
* সাজিদ-ওয়াজিদ ও ললিত পণ্ডিত (২০১১)
* এ আর রহমান (২০১২)
* প্রীতম (২০১৩)
* অঙ্কিত তিওয়ারি, জিৎ গাঙ্গুলী ও মিঠুন শর্মা (২০১৪)
* শঙ্কর-এহসান-লায় (২০১৫)
* আমাল মালিক, অঙ্কিত তিওয়ারি ও মিট ব্রোস অঞ্জন (২০১৬)
* প্রীতম (২০১৭)
* প্রীতম (২০১৮)
* সঞ্জয় লীলা ভন্সালী (২০১৯)

 |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* মার্কিন যুক্তরাষ্ট্র

 |
| অন্যান্য | 
* মিউজিকব্রেইন্‌জ শিল্পী

 |